Na temelju  članka 391. Zakona o vlasništvu i drugim stvarnim pravima („Narodne novine“ broj: 91/96, 58/98, 137/99.- Odluka USRH, 22/00.-Odluka USRH, 73/00, 114/01, 79/06, 141/06, 146/08, 38/09, 153/09, 143/12. i 152/14.) i članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20) Općinsko vijeće Općine Jelenje, na 25. sjednici održanoj 15. rujna 2020. donosi 

ODLUKU

o prodaji nekretnina u vlasništvu

Općine Jelenje 

Članak 1.

Daje se na prodaju putem javnog natječaja prikupljanjem pisanih ponuda nekretnina u vlasništvu općine  Jelenje, u naravi  kuća i dvorište oznake zk. ul. br. 921, k.č. 503/1 KO Dražice.   

Ukupna površina zemljišta iznosi 191,00 m2, netto korisna površina stambenog prostora 83,42 m2   

Procijenjene vrijednosti  zemljišta i zgrade na istom sveukupno 179.000,00 kn.   

Procjena nekretnine izvršena je po ovlaštenom sudskom vještaku za graditeljstvo i procjenu nekretnina elaboratom PROCJEMBENI ELABORAT 19-08-2020.

Članak 2.

Početna prodajna cijena nekretnina iz članka 1. ove  odluke utvrđuje se u iznosu od 179.000,00 kn kn.   

Članak 3.

U skladu s ovom odlukom  Općinski načelnik objaviti će natječaj za prodaju nekretnine opisane u članku 1. ove Odluke.  

U natječaju će se naznačiti način i rok isplate kupoprodajne cijene kao i pravo prodavatelja da odustane   od prodaje u svako doba prije potpisivanja ugovora bez snošenja novčanih i svih drugih eventualnih posljedica. 

Natječaj se provodi sustavom zatvorenih pisanih ponuda.

Kriterij za odabir najpovoljnije ponude utvrđuje se najviša ponuđena cijena.  

Članak 4.

Ukoliko u postupku javnog natječaja ne bude zaprimljena niti jedna ponuda, u ponovljenom postupku prodaje, Općinsko vijeće može odlukom umanjiti početne cijene nekretnina.

Članak 5.

Ponuditelj je obvezan uplatiti jamčevinu u visini 5% (petposto) iznosa početne kupoprodajne cijene. Jamčevina se uplaćuje na račun Općine Jelenje naveden u javnom natječaju, a dokaz o uplaćenoj jamčevini se prilaže ponudi. 

Uplaćena jamčevina uračunava se u ukupan iznos kupoprodajne cijene. 

Ponuditeljima čija ponuda neće biti prihvaćena kao najpovoljnija, jamčevina se vraća u roku od 15 dana od dana izbora najpovoljnije ponude, bez prava na kamatu. 

Odabranom ponuditelju se neće vratiti uplaćena jamčevina ukoliko ne zaključi kupoprodajni ugovor s Općinom u propisanom roku.

Članak 6.

Ponude se podnose u roku od 10 dana počevši od drugog dana od dana objave javnog natječaja u lokalnom tisku.

Članak 7.

Ponude se predaju u zatvorenoj omotnici s naznakom „Ponuda za natječaj – prodaja nekretnine – ne otvaraj“. Ponude se dostavljaju poštom preporučeno ili se predaju u Jedinstveni upravni odjel Općine Jelenje u roku iz članka 4. ove Odluke.

Ponuda se predaje na ponudbenom listu, a piše se na hrvatskom jeziku i latiničnom pismu. 

Članak 8.

Najpovoljnijim ponuditeljem smatra se ponuditelj koji ponudi najvišu cijenu pod uvjetom da ispunjava i sve druge uvjete natječaja. 

Članak 9.

Kupoprodajni ugovor s odabranim najpovoljnijim ponuditeljem zaključit će se u roku od 30 dana od dana donošenja odluke o odabiru najpovoljnijeg ponuditelja.

Kupoprodajni ugovor zaključit će općinski načelnik Općine Jelenje.

Članak 10.

Odabrani ponuditelj je dužan platiti kupoprodajnu cijenu jednokratno, u roku 30 dana od dana sklapanja ugovora. U slučaju prekoračenja tog roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja. 
Općina može raskinuti ugovor kada kupac zakasni s plaćanjem kupoprodajne cijene više od 30 dana uz zadržavanje iznosa uplaćene jamčevine.

Članak 11.

Općina će tabularnu ispravu potrebnu za upis vlasništva kupcu izdati nakon plaćene kupoprodajne cijene.  

Članak 12.

Javni natječaj za prodaju nekretnine provesti će Povjerenstvo za provođenje javnog natječaja za prodaju nekretnine u vlasništvu Općine Jelenje (u daljnjem tekstu: Povjerenstvo).

Povjerenstvo imenuje općinski načelnik. 

Administrativne poslove za Povjerenstvo izvršit će Jedinstveni upravni odjel Općine Jelenje.

Članak 13.

Javni natječaj objavit će se u dnevnom tisku „Novi list“ i na internetskoj stranici Općine Jelenje, www.jelenje.hr. 

Članak 14.

Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

Članak 15. 

Ova Odluka stupa na snagu osmog dana od dana objave u "Službenim novinama Općine Jelenje“.
KLASA: 010-01/20-01/25
URBROJ: 2170-04-01-20-7
Dražice, 15.  rujna 2020. 

